Полазећи од циљева мултилатералне иницијативе „Партнерство за отворену власт“ (у даљем тексту: Иницијатива), којима се од држава чланица Иницијативе захтјева да осигурају конкретан напредак на подручју транспарентности и отворености рада тијела јавне управе, укључивања и оснаживања грађана и цивилног друштва, борбе против корупције те кориштења нових технологија за побољшање квалитета услуга које јавна управа пружа грађанима;

Руководећи се чињеницом да је Босна и Херцеговина, приступањем Иницијативи 24. септембра 2014. године у сједишту Уједињених нација у Њујорк, прихваћена као 65. чланица иницијативе „Партнерство за отворену власт“, обавезала израдити двогодишњи Оквирни Акциони план у циљу провођења низа реформи које су структуриране око изазова са којима се суочавају тијела јавне управе у свим земљама;

Имајући у виду да су области које се односе на Оквирни Акциони план у јасној вези и са Стратегијом за реформу јавне управе, те да се јачање дијалога и сарадње између власти и цивилног друштва сматра кључним кораком у изради и имплементацији Оквирног Акционог плана, што је један од главних циљева Иницијативе;

Узимајући у обзир члан 4. Одлуке о оснивању Савјетодавног вијећа Иницијативе „Партнерство за отворену власт“ („Службени гласник БиХ“, бр. 94/16) (у даљем тексту: Одлука), којим је одређено да ће стручну и административну помоћ Савјетодавном вијећу пружати Министарство правде Босне и Херцеговине и Канцеларија координатора за реформу јавне управе, а која ће се детаљније дефинисати Меморандумом о сарадњи између Министарства правде Босне и Херцеговине и Канцеларије координатора за реформу јавне управе;

У контексту горе наведеног, те цијенећи значај имплементације Инцијативе и израде Оквирног Акционог плана у сврху провођења обавеза које је Босна и Херцеговина преузела приступањем Иницијативи, доље потписани представници Министарства правде Босне и Херцеговине и Канцеларија координатора за реформу јавне управе закључују, с л и ј е д е ћ и

**МЕМОРАНДУМ О САРАДЊИ**

**ИЗМЕЂУ**

**МИНИСТАРСТВА ПРАВДЕ БОСНЕ И ХЕРЦЕГОВИНЕ**

**И**

**КАНЦЕЛАРИЈЕ КООРДИНАТОРА ЗА РЕФОРМУ ЈАВНЕ УПРАВЕ**

**РАДИ ПРУЖАЊА СТРУЧНЕ И АДМИНИСТРАТИВНЕ ПОМОЋИ САВЈЕТОДАВНОМ ВИЈЕЋУ ИНИЦИЈАТИВЕ**

**„ПАРТНЕРСТВО ЗА ОТВОРЕНУ ВЛАСТ“**

1. Стране

Стране потписнице Меморандума о сарадњи су МИНИСТАРСТВО ПРАВДЕ БОСНЕ И ХЕРЦЕГОВИНЕ којег заступа министар Јосип Грубеша и КАНЦЕЛАРИЈЕ КООРДИНАТОРА ЗА РЕФОРМУ ЈАВНЕ УПРАВЕ којег заступа координатор за реформу јавне управе Драган Ћузулан.

2. Дјелокруг

Чланом 4. Одлуке одређено је да ће стручну и административну помоћ Савјетодавном вијећу иницијативе „Партнерство за отворену власт“ (у даљем тексту: Савјетодавно вијеће), пружати Министарство правде Босне и Херцеговине и Канцеларије координатора за реформу јавне управе, а исту ће детаљније дефинисати Меморандумом о сарадњи.

3. Обавезе потписника Меморандума

Стране ће у потпуности и без икаквих условљавања међусобно сарађивати и заједнички пружити потребну стручну и административну помоћ Савјетодавном вијећу у реализацији задатака утврђених Одлуком.

3.1. Организовање састанака Савјетодавног вијећа

Министарство правде Босне и Херцеговине и Канцеларије координатора за реформу јавне управе наизмјенично ће организовати састанке Савјетодавног вијећа у просторијама које одреде међусобним договором.

Стране ће наизмјенично водити записнике на састанцима Савјетодавног вијећа, те исте достављати у складу са Пословником о раду Савјетодавног вијећа.

3.2. Комуникација са Секретаријатом „Партнерства за отворену власт“

Комуникацију са Секретаријатом „Партнерства за отворену власт“ ће обављати Министарство правде Босне и Херцеговине, при чему ће у е-маил коресподенцију укључити и именоване представнике Канцеларије координатора за реформу јавне управе.

3.3. Праћење имплементације и припрема извјештаја

Стране ће заједнички пратити имплементацију Акционог плана Савјет министара Босне и Херцеговине те у сарадњи припремити Извјештај о имплементацији Акционог плана Савјета министара Босне и Херцеговине.

3.4. Прикупљање података

Канцеларија координатора за реформу јавне управе ће, посредством своје имплементационо-координационе структуре, прикупљати податке о испуњености мјера које буду дефинисане Акционим планом Савјета министара Босне и Херцеговине, а обухваћене новим стратешким оквиром за провођење реформе. Подаци ће бити достављени Савјетодавном вијећу.

3.5. Састанци, обуке, конференције

Стране ће се благовремено информисати о састанцима, догађајима, обукама, конференцијама које организују институције, организације цивилног друштва или треће особе, а имају за циљ подизање свијести о отвореној власти, проактивној транспарентности, промовисању принципа „Партнерства за отворену власт“, мониторингу и евалуацији Акционог плана Савјета министара Босне и Херцеговине.

3.6. Комисија за избор чланова/ица и замјеника чланова/ица Савјетодавног вијећа из реда организација цивилног друштва

Стране ће формирати Комисију за избор чланова/ице и замјеника чланова/ица Савјетодавног вијећа из реда организација цивилног друштва (у даљем тексту: Комисија) која ће објединити пристигле приједлоге за чланове/ице и замјенике чланова/ица Савјетодавног вијећа из реда организација цивилног друштва, оцијенити их у складу са критеријима утврђеним Јавним позивом организацијама цивилног друштва за предлагање 4 (четири) кандидата/киње и њихових замјеника/ица за чланове/ице Савјетодавног вијећа (у даљем тексту: Јавни позив), и сходно томе извршити избор најуспјешнијих чланова/ице и њихових замјеника/ица у Савјетодавно вијеће.

Комисија ће имати четири члана.

Министарство правде Босне и Херцеговине ће именовати два члана, а Канцеларија координатора за реформу јавне управе два члана.

Оцјене пристиглих пријава и избор најуспјешнијих кандидата за чланове/ице и замјенике чланова/ица Савјетодавног вијећа, Комисија ће доносити консензусом свих чланова.

Приликом селекције и избора најуспјешнијих кандидата за чланове/ице и замјенике чланова/ица Савјетодавног вијећа, Комисија ће се у потпуности придржавати свих критерија утврђених Јавним позивом, и у поступању са личним подацима кандидата одредби Закона о заштити личних података („Службени гласник БиХ“, број: 49/06, 76/11 и 89/11).

3.7. Провођење јавних консултација

Министарство правде Босне и Херцеговине ће провести процес јавних консултација о нацрту Акционог плана Савјета министара Босне и Херцеговине.

3.8. Промоција „Партнерства за отворену власт“

Стране ће посредством договорених комуникацијских канала осигурати припадницима јавности и ширег цивилног друштва благовремене информације о свим аспектима имплементације Иницијативе у Босни и Херцеговини (нпр. најаве састанака, вијест о одржаним састанцима, догађаји, конференције и сл.).

Канцеларија координатора за реформу јавне управе, овим Меморандумом, обавезује се да ће промовисати Иницијативу посредством налога Канцеларије координатора за реформу јавне управе на друштвеним мрежама (facebook, twitter) у циљу подизања свијести о важности „Партнерства за отворену власт“ те пласирању новости о напретку у проведби Акционог плана. Канцеларија координатора за реформу јавне управе ће промовисати принципе Иницијативе и кроз пројекте који се финансирају из Фонда за реформу јавне управе, посебно оне који се развијају и проводе у оквиру реформске области Институционална комуникација/Одговорност.

4. Рјешавање спорова

У случају евентуалних спорова међу Странама у вези са тумачењем, примјеном или провођењем овог Меморандума, Стране ће се међусобно консултовати с циљем изналажења ријешења за њихово превазилажење.

5. Измјене и допуне

Овај Меморандум о сарадњи се може измјенити у писменом облику споразумом обију Страна.

6. Ступање на снагу

Овај Меморандум о сарадњи потписан је у (два) истовјетна примјерка, на службеним језицима у Босни и Херцеговини (на два писма), од којих свака Страна задржава по један примјерак.

Меморандум о сарадњи ступа на снагу даном потписивања Страна из члана 1. овог Меморандума.

За Канцеларију координатора за реформу јавне управе: За Министарство правде БиХ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Драган Ћузулан Јосип Грубеша

Координатор за реформу јавне управе Министар

Број: \_\_\_\_\_\_\_\_\_\_\_\_\_/17

\_\_\_\_\_\_ 2017. године

С а р а ј е в о